יחסי ישראל–קירגיזסטן

יחסי ישראל–קירגיזסטן הם היחסים הדיפלומטיים הרשמיים שמתקיימים בין מדינת ישראל לבין הרפובליקה הקירגיזית. היחסים בין שתי המדינות נכונו במרץ 1992, לאחר שקירגיזסטן קיבלה עצמאות מברית המועצות. ישראל מיוצגת במדינה על ידי שגריר לא-תושב, העובד מאסטנה, בירת קזחסטן. קירגיזיסטן מיוצגת בישראל על ידי שגריר לא-תושב, המשמש גם כשגריר קירגיזיסטן בטורקיה. בינואר 1993 דיווח משרד החוץ הישראלי כי קירגיזסטן מתכוונת לפתוח את שגרירותה בירושלים. הודעה זו נמסרה במהלך ביקורו הרשמי של נשיא הרפובליקה אסקר אקייב בישראל, שם התקבל על ידי ראש הממשלה, יצחק רבין. בשנת 2002 שיגרה קירגיזסטן 29 משתלמים בקורסים בישראל. באותה השנה נרשמו שמונה שליחויות קצרות של מומחים ישראלים לקירגיזסטן. בחודש נובמבר 2008, בסיוע המרכז לשיתוף פעולה בינלאומי (מש"ב), הוקם מפעל חליבה במחוז צ'וי בקירגיזסטן וכן ניתן מתן הספקה להפעלתו. הודות לכך, הוכשרו בישראל כ-380 חקלאים קירגיזים. בחודש יולי 2010, שלחה ממשלת ישראל משלוח סיוע הומניטרי הכולל תרופות ומוצרי היגיינה לנזקקים בדרום קירגיזסטן. המשלוח כלל בין היתר 30 קופסאות של תרופות, שמפו, חיתולים, משחות שיניים, נייר טואלט, כביסה וסבון. בחודש אוגוסט של אותה שנה, בפגישה של שר החקלאות של קירגיזסטן עם שגריר ישראל בקזחסטן ישראל מי-עמי, דנו השניים באפשרות של הכשרת חקלאים קירגיזים בישראל, כמו גם אספקת זרעי חיטה ועגבניות, חיפוש משקיעים ופתיחת לשכת מסחר ישראלית-קירגיזית. ביוני 2014 נחתם מזכר שיתוף פעולה בין משרד החקלאות של קירגיזסטן לבין החברה הישראלית "Emi Technologies & Financing" שקבע מימון של מרכזים לוגיסטיים בקירגיזסטן להגדלת היקף מוצרים חקלאיים מיוצאים. בספטמבר 2014 נפגש מנהל מחלקת "אירואסיה 2" (מרכז אסיה והקווקז) של משרד החוץ הישראלי עם גורמים ממשרד הכלכלה של קירגיזסטן. בפגישה הושגה הסכמה על סיועה של ישראל בתחום הבריאות, החקלאות וטכנולוגיית המידע לקירגיזסטן. באוגוסט 2015, קבוצה של רופאי עיניים ישראלים ביקרה בקירגיזסטן עבור ביצוע מספר ניתוחים ללא תשלום. ראש משרד הבריאות של הרפובליקה נפגש עם מומחים ישראלים ודן בהכשרה לרופאים קירגיזים בישראל. במרץ 2016, שגריר ישראל בקירגיזסטן מיכאל ברודסקי העניק את כתב האמנתו לנשיא אלמאזבק אטמבייב. הנשיא אטמבייב, בנאומו בתגובה, ציין כי היחסים בין שתי המדינות "מתפתחים בעקביות" והביע רצון ללמוד מהישראלים כיצד "להאיר את ארצו" וכן לשפר את מצבה האקולוגי. ביוני 2016 התקיימה פגישה בין ראש עיריית הבירה הקירגיזית בישקק לשגריר ישראל, בה נדון שיתוף פעולה דו-צדדי בין ישראל וקירגיזסטן. באותו חודש התנהל משא ומתן דו-צדדי בין משרדי החוץ של שתי המדינות, בהתמקדות על שיתוף פעולה בתחומי מסחר, כלכלה והשקעות. ב-2 בנובמבר 2016 התקיימה בבישקק פתיחת פסטיבל הסרטים הישראלי, בהשתתפות השגריר הישראלי ונציגי גופים ממלכתיים ואנשי תרבות ואמנות קירגיזים. באותו חודש השתתף סגן יו"ר בית המשפט העליון של קירגיזסטן קצ'יקה אסנקנוב בסמינר בינלאומי בנושא תפקידי מערכת המשפט במאבק בסחר בבני אדם שנערך בעיר חיפה. אחת ממארגני הסמינר הייתה סוכנות מש"ב. ביולי 2021 החליטה קירגיזסטן על ביטול הצורך בוויזה לתיירים ישראליים. יהדות קירגיזסטן מדיה וקבצים בנושא יחסי ישראל–קירגיזסטן בוויקישיתוף Israel's Diplomatic Missions Abroad: Status of relations, באתר משרד החוץ (באנגלית) ניצן קידר, הרצוג גילה כי השגריר הארמני דובר עברית, באתר ערוץ 7, 7 באפריל 2022. Kyrgyzstan Is Planning Embassy in Jerusalem, באתר הניו יורק טיימס, 21 בינואר 1993 שנתון המסמכים הרשמיים 2002, עמ' 371 ראש הנציגות הדיפלומטית הישראלית יסייע למגזר החקלאי של קירגיזסטן, באתר web.archive.org, ‏2019-12-03 ישראל שולחת סיוע הומניטרי לקורבנות בדרום קירגיזסטן, באתר web.archive.org, ‏2019-12-03 החברה הישראלית מתכוונת להקים מרכזים לוגיסטיים בקירגיזסטן, באתר web.archive.org, ‏2019-12-03 Kyrgyzstan, Israel to activate economic cooperation, Trend.Az, ‏2014-09-09 (באנגלית) ישראל מוכנה לחלוק ניסיון עם קירגיזסטן בתחום הבריאות, החקלאות וטכנולוגיות ה-IT, באתר web.archive.org, ‏2019-12-03 ראש משרד הבריאות של הרפובליקה הקירגיזית שוחח עם רופאי עיניים ישראלים על האפשרות להכשיר מומחים קירגיזים בישראל, באתר web.archive.org, ‏2019-12-03 אלמאזבק אטמבייב: "היחסים בין קירגיזסטן לישראל מתפתחים בעקביות", באתר web.archive.org, ‏2019-12-03 ראש עיריית בישקק ושגריר ישראל דנים בסיכויים לשיתוף פעולה דו-צדדי, באתר web.archive.org, ‏2019-12-03 נציגי משרדי החוץ של קירגיזסטן וישראל דנו במדינה ובסיכויים לפיתוח היחסים הבילטרליים, באתר web.archive.org, ‏2019-12-03 פסטיבל הקולנוע הישראלי שיתקיים בבישקק, באתר web.archive.org, ‏2019-12-03 נציג בית המשפט העליון לוקח חלק בסמינר הבינלאומי בישראל, באתר web.archive.org, ‏2019-12-03